**SO 02 Stajne**

**s hospodárskou budovou**

Dokumentácia pre stavebné povolenie

**A - Sprievodná správa**

**B - Technická správa**

Názov stavby: SO 02 Stajne s hospodárskou budovou

Miesto stavby: Veľké Leváre 1202

908 73 Veľké Leváre, Slovenská republika

p.č. 6642/1, 6648, k.ú. Veľké Leváre

Investor: Martina STACHOVÁ

Kukučínova 998/44

831 02, Bratislava III - Nové Mesto

Slovenská republika

Zodpovedný projektant: Ing. Tamara ĎURÁKOVÁ

Autor / Vypracoval: ABORIGIN Projekt, s.r.o.

Dátum vyhotovenia:Apríl 2022 / 24.04.2022

**A - Sprievodná správa**

**1. Identifikačné údaje:**

Názov stavby: SO 02 Stajne s hospodárskou budovou

Miesto stavby: Veľké Leváre 1202

908 73 Veľké Leváre, Slovenská republika

p.č. 6642/1, 6648, k.ú. Veľké Leváre

Investor: Martina STACHOVÁ

Kukučínova 998/44

831 02, Bratislava III - Nové Mesto

Slovenská republika

Zodpovedný projektant: Ing. Tamara ĎURÁKOVÁ

Autor / Vypracoval: ABORIGIN Projekt, s.r.o.

Dátum vyhotovenia:Apríl 2022 / 24.04.2022

**Autori profesií:**

Architektúra: Ing. Tamara ĎURÁKOVÁ - zodpovedný projektant

ABORIGIN Projekt, s.r.o. - autor projektu

Ing. arch. Stanislav PECHA - vypracoval

Statika: Ing. Martin MAGURA

Zdravotechnika: Ing. Darina ANTALOVÁ

Elektroinštalácie: Ing. Dušan DRŽÍK

Protipožiarna bezpečnosť: Robert MARIKOVIČ

**2. Základné údaje charakterizujúce stavbu a jej prevádzku:**

Celková plocha riešeného územia: 12 873,34 m2

Plocha parcely 6642/1 a 6648: 7 107,00 m2

Zastavaná plocha stajňami: 337,31 m2

Zastavaná plocha hospodárskou budovou: 166,20 m2

Úžitková plocha stajní: 297,50 m2

Úžitková plocha hospodárskej budovy: 68,78 m2

Zastavaná plocha spolu: 530,77 m2

Úžitková plocha spolu: 366,28 m2

Typ objektu: novostavba

**Bilancie:**

Typ strechy: šikmá sedlová

Počet stavebných objektov: 1

Počet bytových jednotiek 0

Počet nadzemných podlaží: 1

Počet podzemných podlaží: 0

Celkový počet podlaží: 1

Počet obytných izieb: 0

**3. Prehľad východiskových podkladov:**

Základnými podkladmi použitými pri spracovaní dokumentácie stavby boli:

* List vlastníctva
* Snímka z katastrálnej mapy
* Obhliadka predmetného pozemku
* Fotodokumentácia pozemku
* Zameranie pozemku
* Konzultácie s investorom

**4. Členenie stavby na stavebné objekty:**

SO 02 Stajne s hospodárskou budovou

**5. Vecné a časové väzby stavby na okolitú zástavbu:**

Navrhovaná novostavba stajní s hospodárskou budovou nebude mať nepriaznivý vplyv na okolitú zástavbu. Výstavbu objektu možno vykonať bez obmedzenia normálnej prevádzky v území.

**6. Prehľad užívateľov a prevádzkovateľov:**

Majiteľom a prevádzkovateľom zariadenia na chov koní, ktorého súčasťou sú aj navrhované stajne s hospodárskou budovou, je pani Martina Stachová.

**7. Termín začatia a ukončenia výstavby, lehota výstavby:**

Zahájenie výstavby: Jún / 2022

Ukončenie výstavby: Jún / 2024

Doba výstavby: 24 mesiacov

**8. Skúšobná prevádzka a doba jej trvania vo vzťahu k dokončeniu, kolaudácii a užívaniu stavby:**

Bude podľa platných noriem a požiadaviek investora.

**9.** **Predpokladané celkové náklady výstavby stajne s hospodárskou budovou:**

Budú upresnené po dohode investora s dodávateľov stavby.

**B - Súhrnná technická správa**

**1. Charakteristika územia stavby**

**1.1 Zhodnotenie polohy a stavu staveniska:**

Navrhované zariadenie na chov koní leží uprostred vojenských lesov v oblasti Nivky medzi obcami Veľké Leváre, Studienka a Závod. Je prístupný z obce Veľké Leváre odkiaľ vedie cesta ponad diaľnicu D2. Od Veľkých Levár je vzdialený necelé štyri kilometre, čo predstavuje asi 10 minút jazdy. Územie patrí pod katastrálny úrad Veľké Leváre a je rozdelené na niekoľko parciel. Riešené územie zahŕňa parcely č. 6640/1, 6642/1, 6642/2, 6642/3, 6648 a parcelu č. 6643, na ktorej je postavený rodinný dom označený súpisným číslom. Jediným vlastníkom a prevádzkovateľom zariadenia na chov koní podľa listu vlastníctva č. 6421, je pani Martina Stachová. Jedná sa o pozemok s prevažne rovinatým terénom s piesčitou pôdou a málopočetnou vzrastlou zeleňou vo forme borovicových stromov, zaradený podľa druhu pozemku medzi ostatné plochy. Aktuálne sa uvádza spôsob využitia pozemku ako manipulačná a skladová plocha, prípadne ako objekt a stavba slúžiaca lesnému hospodárstvu.

**1.2 Vykonané prieskumy:**

Bola vykonaná obhliadka parciel a s ňou spojené zameranie riešeného pozemku s objektom existujúceho rodinného domu. Rovnako boli vytýčené všetky inžinierske siete a ich ochranné pásma, vedúce cez predmetný pozemok.

**1.3 Príprava pre výstavbu:**

Pred začatím výstavby je vhodné vymedziť plochu na uskladnenie stavebného materiálu, zabezpečiť ho proti odcudzeniu a ochrániť ho pred nepriaznivými poveternostnými vplyvmi. Hygiena robotníkov bude zaobstaraná investorom, prípadne realizačnou firmou. Zásobovanie stavebným materiálom bude vykonávané z priľahlej nespevnenej prístupovej cesty, ktoré je bezproblémové a bezkolízne s realizáciou danej stavby.

**2. Urbanistické, architektonické a stavebno-technické riešenie stavby**

**2.1 Súčasný stav:**

Jedná sa o  pozemok s prevažne rovinatým terénom a čiastočným oplotením. Na pozemku sa nachádza zrekonštruovaný rodinný dom a vzrastlá zeleň vo forme borovicových stromov. Vjazdy na pozemok sa aktuálne nachádzajú na juhozápadnej a severovýchodnej strane. V severozápadnej časti hraničí územie s lesom, na juhu s poľnohospodárskym areálom a v juhovýchodnej časti s rybníkom. Severovýchodne od areálu nájdeme rozsiahle pasienky. Riešeným územím sú vedené verejné inžinierske siete, konkrétne stredotlaková plynovodná sieť a podzemná elektrická sieť vysokého napätia.

**2.2 Navrhovaný stav a dispozičné riešenie**

Navrhovaný objekt je z hľadiska funkčno-prevádzkových vzťahov rozdelený na dve časti a to konkrétne na stajne a na hospodársku budovu. Primárnym účelom stajní je ustajnenie koní a ich ochrana pred poveternostnými vplyvmi. Stajne majú jednoduchý pôdorysný tvar obdĺžnika s rozmermi 10,20m x 33,07m. Bola použitá šikmá sedlová strecha so sklonom 19 stupňov, pričom výška stavby nepresahuje 4,15m. Stajne disponujú 18 boxami pre kone, z ktorých je 14 klasických boxov a 4 karanténne boxy. Do boxov je zabezpečený prístup pomocou posuvných vrát. Okrem toho sa tu nachádza aj uväzisko pre koňa a chodba, ktorá ústi tromi vrátami. Na priečeliach objektu boli použité posuvné vráta, zatiaľ čo na jeho juhovýchodnej strane sú navrhnuté otváravé. Každý box disponuje oknom s drevenou okenicou a o presvetlenie chodby sa stará vrcholový strešný svetlík. Celý objekt stajní je navrhnutý z nosnej oceľovej konštrukcie s výplňou z drevených dosiek. Na zastrešenie celej stajne slúži trapézový plech, pričom strecha objektu vytvára krytú plochu v jeho severovýchodnej časti. Podlaha bola navrhnutá ako betónová s lešteným povrchom pre ľahké čistenie. Účelom hospodárskej budovy je technické zabezpečenie areálu a uskladnenie vybavenia. Hospodárska budova ma jednoduchý pôdorysný tvar obdĺžnika s rozmermi 9,20m x 18,07m. Rovnako ako v prípade stajne bola použitá šikmá sedlová strecha so sklonom 19 stupňov, pričom výška stavby nepresahuje 6,80m. V hospodárskej budove boli navrhnuté dve toalety s hygienou, technická miestnosť, skladový priestor, dvojica šatní a dvojica sedlovní. Okrem toho je značná časť exteriérové priestoru prekrytá strechou vo forme krytej terasy. Jednotlivé miestnosti majú jednoduché rámové dvere s výplňou z drevených dosiek. Jednotlivé okná objektu sú uzatvárateľné drevenými okenicami. Celý objekt hospodárskej budovy je navrhnutý z nosnej oceľovej konštrukcie s výplňou z drevených dosiek. Na zastrešenie celej hospodárskej budovy slúži trapézový plech, pričom strecha objektu vytvára krytú plochu v jeho severozápadnej časti. Podlaha bola navrhnutá ako betónová s lešteným povrchom pre ľahké čistenie.

**2.3 Materiálové riešenie:**

* Zvislé konštrukcie

Zvislý nosný systém stajní s hospodárskou budovou je tvorený oceľovou nosnou konštrukciou z profilov 50 x 50mm. Jednotlivé profily sú navzájom zvárané, prípadne montované podľa typu detailu. Ich výplň tvorí plný drevený záklop z dosiek.

* Vodorovné konštrukcie

Nosný systém základov je navrhnutý ako základová doska v kombinácii so základovými pásmi. Hrúbka základovej dosky je min. 250mm, pričom zároveň tvorí nášľapnú časť celého objektu. Jej povrchová úprava musí byť taká, aby zabezpečila jednoduché čistenie a údržbu.

* Nadokenné preklady, dverné preklady a vence

Preklady nad oknami, dverami a vrátami sú navrhnuté vo forme výmen. Na jednotlivé výmeny sú rovnako ako na celý nosný systém použité oceľové profily s rozmermi 50 x 50mm.

* Zastrešenie

Zastrešenie stajní s hospodárskou budovou bude tvorené trapézovým plechom hrúbky 0,6mm. V štítovej časti stajní bude použitý presvetľovací systém líniových svetlíkov z polykarbonátu. Rovnaký systém je použitý aj na spojovaciu chodbu medzi stajňami a hospodárskou časťou. Nad skladovým priestorom hospodárskej časti je navrhnutá replika zvonice z medeného plechu vo forme vežičky, ktorá bude slúžiť len ako podstava pre ukazovateľ vetra. Jej primárny účel je teda skôr estetický. Celá strecha stajní a hospodárskeho objektu je navrhnutá so sklonom 19%. Odvodnenie strechy zabezpečujú pozdĺž objektu dvojice odkvapových žľabov z pozinkované plechu hr. 0,6mm. Tie sú napojené na systém dažďových zvodov priemeru 100mm, ktoré budú vyústene do dvojice vsakovacích telies osadených pod terénom v  areáli.

* Povrchové úpravy

Povrchové úpravy budú zriadené výhradne podľa projektu požiarnej bezpečnosti stavby!

* Výplne otvorov

Všetky okenice, dvere i vráta sú navrhnuté ako oceľové rámové konštrukcie s výplňou z drevených dosiek.

**2.4 Údaje o technickom alebo výrobnom zariadení a technológii:**

Stavba nie je výrobného charakteru. Jedná sa o novostavbu stajní s hospodárskou budovou. Primárnym účelom stajní je ustajnenie koní a ich ochrana pred poveternostnými vplyvmi a hospodárskej budovy technické zabezpečenie areálu a uskladnenie vybavenia.

**2.5 Riešenie dopravy, pripojenie na dopravný systém, garáže, parkoviská:**

Dopravné napojenie objektu bolo navrhnuté pomocou navzájom prepojenej dvojice obslužných komunikácií, z ktorých jedna bola navrhnutá ako spevnená a druhá ako nespevnená štrková plocha. Obidve časti objektu, hospodárska časť aj stajne sú navzájom komunikačne prepojené. Komunikácie budú primárne slúžiť pre hospodárske vozidlá na zásobovanie slamou, senom a rôznym iným typom krmív pre kone, rovnako ako aj pre vývoz a uskladnenie maštaľného hnoja. Vjazdy a výjazdy do zariadenia na chov koní budú zabezpečené dvojicou drevených portálov s bránami. Jeden sa bude nachádzať v juhozápadnej časti a druhý na južnom konci, medzi navrhovanou jazdiarňou a výbehom pre kone. Spevnené plochy budú odvodnené povrchovo priamo na priľahlý terén. Napojenie objektu na existujúcu nespevnenú cestnú komunikáciu si nevyžaduje žiadne vodorovné ani zvislé dopravné značenie. Riešenie dopravy nie je predmetom tejto projektovej dokumentácie. Jej detailná špecifikácia bude definovaná v projekte dopravy pod stavebným objektom s označením SO 07 Cestná komunikácia, parkoviská a spevnené plochy.

* 1. **Úprava plôch a priestranstiev, drobná architektúra, oplotenie, verejná zeleň:**

V súčasnosti sa v areáli s výnimkou spevnených plôch nenachádza žiadna drobná architektúra. Značná časť areálu disponuje existujúcim oplotením. Novo-navrhované časti, ktoré si vyžadujú nove oplotenia sú riešené ako samostatný stavebný objekt v časti SO 08 Oplotenie výbehu pre kone. Oplotenie v južnej časti bude pozostávať z 2m vysokého dreveného plota z agátovej guľatiny a agátových dosiek s použitím podhrabových betónových dosiek. Zvyšnú časť bude tvoriť drevená ohrada pre kone, vysoká 1,2m rovnako z agátovej guľatiny a agátových dosiek, doplnená o elektrický ohradník. Súčasťou areálu budú aj drevené parkové lavičky pre návštevníkov. Stojisko pre odpadové hospodárstvo je navrhnuté za vstupnou bránkou pred rodinným domom s kapacitou štyroch 240l nádob.

* 1. **Starostlivosť o životné prostredie:**

Organizácia a nakladanie s odpadmi vznikajúcimi počas priebehu výstavby a prevádzky stavby sa bude vykonávať v súlade s ustanoveniami Zákona č.223/2001 Z.z. o odpadoch v znení neskorších predpisov a právnych predpisov vydaných na jeho vykonanie. Sú to tieto právne predpisy:

Vyhláška MŽP SR č.283/2001 Z.z. o vykonaní niektorých ustanovení zákona o odpadoch v znení neskorších predpisov;

Vyhláška MŽP SR č.284/2001 Z.z. ktorou sa ustanovuje katalóg odpadov v znení neskorších predpisov

Odpady vznikajúce počas výstavby

Počas realizácie stavby vzniknú tieto druhy odpadov (kód odpadu, názov odpadu, kategória)

Pre nakladanie s odpadom platí zákon č. **409/2006 Z. z. o odpadoch** a o zmene a doplnení niektorých zákonov v znení neskorších predpisov, najmä zákona č. 24/2004 Z. z., ako aj ustanovenia vyhlášky č. 283/2001 Z. z. a vyhlášky 284/2002 Z. z., ktorou sa ustanovuje Katalóg odpadov v znení neskorších predpisov.

Pri výstavbe sa predpokladá tvorba odpadu, ktorý podľa Katalógu odpadov možno zatriediť nasledovne:

17 **Stavebné odpady a odpady z demolácií**

17 01 Betón, tehly, obkladačky

17 01 01 Betón 1,00 t

17 01 02 Tehly 0,20 t

17 01 03 Obkladačky, dlaždice, keramika 0,10 t

17 01 07 Zmesi betónu, tehál, obkladačiek, dlaždíc

a keramiky iné ako uvedené v 17 01 06 0,70 t

17 02 Drevo, sklo, plasty

17 02 01 Drevo 0,30 t

17 02 03 Plasty 0,10 t

17 03 Bitúmenové zmesi

17 03 02 Bitúmenové zmesi iné ako uvedené v 17 03 01 0 0,10 t

17 04 Kovy

17 04 05 Železo a oceľ 2,00 t

17 04 11 Káble iné ako uvedené v 17 04 10 0 0,30 t

17 05 Zemina, kamenivo

17 05 06 Výkopová zemina iná ako uvedená v 17 05 05 58,00 m3

17 09 Iné odpady zo stavieb a demolácií

17 09 0 Zmiešané odpady zo stavieb a demolácií iné ako

uvedené v 17 09 01, 17 09 02 a 17 09 03 3,20 t

Výkopová zemina sa použije na terénne úpravy, prípadný prebytok bude odvezený na skládku, ktorá bude určená po výbere dodávateľa stavby.

Recyklovateľný odpad a druhotné suroviny (sklo, papier) budú likvidované odvozom do zariadení Zberných surovín a Zberných dvorov.

Zneškodnenie ostatných odpadov, vrátane nebezpečných bude zabezpečovať realizačná stavebná firma na základe zmluvy s oprávneným subjektom. Počas výstavby budú odpady zhromažďované do veľkoobjemových kontajnerov resp. priamo do vozidiel stavby.

Odpady vznikajúce počas prevádzky

Počas prevádzky predpokladáme vznik týchto druhov odpadov:

- komunálny odpad

- odpad pri výmene nefunkčných svetelných zdrojov, po skončení životnosti elektrických a elektronických zariadení a pod.

Komunálny odpad bude krátkodobo uskladnený v smetnej nádobe.

Odvoz a zhodnocovanie, resp. zneškodňovanie odpadov zabezpečí vlastník objektu prostredníctvom zmlúv s prevádzkovateľmi zariadení na zhodnocovanie a zneškodňovanie odpadov.

Okrem komunálneho odpadu vzniknú počas prevádzky budovy odpady napr. pri výmene nefunkčných svetelných zdrojov, po skončení životnosti elektrických a elektronických zariadení (svietidlá, výpočtová technika, monitory, tlačiarne, telekomunikačná technika a pod). Tieto odpady budú na základe dohodnutých zmlúv prevádzkovateľa odovzdávané špecializovaným firmám, ktoré majú oprávnenie na zneškodňovanie týchto odpadov, prípadne zaoberajúcich sa získavaním využiteľných materiálov (striebro, meď, selén a pod.) z týchto predmetov.

Predpokladáme separovaný zber komunálneho odpadu.

Odpady ktoré budú vznikať počas prevádzky objektu

|  |  |  |
| --- | --- | --- |
| Katalógové  číslo | Názov druhu odpadu | Kategória |
|  |  |  |
| 16 02 13 | Vyradené zariadenia obsahujúce nebezpečné časti iné ako uvedené v 16 02 09 až 16 02 12 | N |
| 16 02 16 | Časti odstránené z vyradených zariadení iné ako uvedené v 16 02 15 | O |
| 20 01 01 | Papier a lepenka | O |
| 20 01 02 | Sklo | O |
|  |  |  |
| 20 01 39 | Plasty | O |
| 20 01 99 | Odpady inak nešpecifikované | O |
| 20 02 01 | Biologicky rozložiteľný odpad | O |
| 20 03 01 | Zmesový komunálny odpad | O |
| 20 03 07 | Objemný odpad | O |
| 20 03 99 | Komunálne odpady inak nešpecifikované | O |

Kategorizácia odpadu je spracovaná v súlade s vyhláškou MŽP SR č. 284/2001 Z. z. ktorou sa ustanovuje katalóg odpadov.

Prevádzkovateľ pred zahájením prevádzky uzatvorí zmluvy s odberateľom odpadov, ktorí majú pre túto činnosť oprávnenie a môžu zabezpečovať zhodnocovanie a zneškodňovanie uvedených druhov odpadu.

Navrhovaný počet smetných nádob:

Komunálny odpad 4x smetná nádoba 240l

Zneškodňovanie komunálnych odpadov

Nakladanie s odpadmi sa bude riadiť platnou legislatívou, predovšetkým ustanoveniami zákona č. 409/2006 Z.z. O odpadoch a o zmene a doplnení niektorých zákonov, úplné znenie zákona č. 223/2001 Z. z. o odpadoch a o zmene a doplnení niektorých zákonov, ako vyplýva zo zmien a doplnení vykonaných zákonom č. 553/2001 Z. z., zákonom č. 96/2002 Z. z., zákonom č. 261/2002 Z. z., zákonom č. 393/2002 Z. z., zákonom č. 529/2002 Z. z., zákonom č. 188/2003 Z. z., zákonom č. 245/2003 Z. z., zákonom č. 525/2003 Z. z., zákonom č. 24/2004 Z. z., zákonom č. 443/2004 Z. z., zákonom č. 587/2004 Z. z., zákonom č. 733/2004 Z. z., zákonom č. 479/2005 Z. z., zákonom č. 532/2005 Z. z., zákonom č. 571/2005 Z. z. a zákonom č. 127/2006 Z. z., VZN mesta Nitra č. 6/2001 a programom odpadového hospodárstva obce.

Nekontaminovaný (O - ostatný ) komunálny odpad bude odvážať zo zákona oprávnená organizácia, na riadenú skládku, ktorej polohu spresní v zmluve so správcovskou organizáciou resp. odvozom do zariadení Zberných surovín a Zberných dvorov (pri dodržaní podmienky zabezpečenia separácie pri zhromažďovaní komunálneho odpadu).

K termínu kolaudácie investor zabezpečí platné zmluvy so subjektmi oprávnenými na podnikanie v oblasti nakladania s odpadmi o zabezpečení odberu, prepravy a zneškodnenia všetkých v objekte vznikajúcich odpadov.

Opatrenia v oblasti vodného hospodárstva

Z navrhovanej činnosti vzniknú splaškové a dažďové vody, z ktorých splaškové budú vypúšťané do existujúcej žumpy a dažďové vody do vsakovacích telies. Vypúšťanie odpadových vôd a osobitných vôd do podzemných vôd, alebo do verejnej kanalizácie upravuje zákon NR SR č. 364/2004 o vodách a podmienkami správcu kanalizácie. Tieto sú stanovené predovšetkým v zmysle zákona č.230/2005 Z.z. o vodovodoch a kanalizáciách, ktorým sa mení a dopĺňa zákon č. 442/2002 Z.z. o verejných vodovodoch a verejných kanalizáciách a o zmene a doplnení zákona č. 276/2001 Z.z. o regulácii v sieťových odvetviach a v znení neskorších predpisov a o zmene a doplnení niektorých zákonov č. 442/2002 Z.z. o verejných vodovodoch a verejných kanalizáciách a prevádzkovým poriadkom v zmysle vyhlášky MŽP SR č. 55/2004 Z. z.

Pri dodržiavaní legislatívnych podmienok vypúšťania odpadových vôd a podmienok prevádzkovateľa kanalizačnej siete nie je potrebné prijímať ďalšie opatrenia. Majiteľka areálu bude zazmluvnená s BVS a.s. o likvidácii splaškových vôd a bude napojená na vodu zo studne.

Likvidácia zelene

V zmysle Zákona Zákon č. 543/2002 Z.z. o ochrane prírody a krajiny a Vyhlášky č. 24/2003 Ministerstva životného prostredia, ktorou sa vykonáva Zákon o ochrane prírody a krajiny § 47 ods. 4a) sa súhlas na výrub dreviny nevyžaduje na stromy s obvodom kmeňa do 40 cm meraným vo výške 130 cm nad zemou a krovité porasty s výmerou do 10 m2 ak nerastú na území s druhým alebo tretím stupňom ochrany, na cintorínoch alebo ako súčasť verejnej zelene (ods.5).

Na predmetnom pozemku sa v súčasnosti nenachádzajú stromy, ktoré by bolo potrebné pred, alebo počas realizácie odstrániť, prípadne ich výrub nahradiť vysadením nových stromov na pozemku na základe osobitného povolenia pred zahájením stavebných prác.

Ochrana ovzdušia

V zmysle Vyhlášky MŽP SR č. 410/2003 Z. z., ktorou sa mení a dopĺňa Vyhláška MŽP SR č. 706/2002 Z. z. o zdrojoch znečisťovania ovzdušia, o emisných limitoch, o technických požiadavkách a všeobecných podmienkach prevádzkovania, o zozname znečisťujúcich látok, o kategorizácii zdrojov znečisťovania ovzdušia a o požiadavkách zabezpečenia rozptylu emisií znečisťujúcich látok, budú zdroje vykurovania objektu zaradené ako malé zdroje znečisťovania ovzdušia.

Zdrojom znečisťujúcich látok posudzovaného objektu bude:

- maštaľný hnoj.

Možno predpokladať, že uvedenie objektu do prevádzky ovplyvní hodnotu súčasného znečistenia ovzdušia len najbližšieho okolia. Najvyššie koncentrácie však neprekročia ani pri najnepriaznivejších prevádzkových a rozptylových podmienkach limitné hodnoty. Vo väzbe na tieto predpoklady nebude potrebné prijímať osobitné opatrenia nad rámec.

**2.9 Starostlivosť o bezpečnosť práce a technických zariadení:**

Projektant upozorňuje, že počas výstavby je nutné dodržiavať všetky STN, technické a technologické postupy príslušných stavebných činností a dodržiavať vyhlášku č. 374/90 Zb. SÚBP a SBÚ o bezpečnosti práce a technologických zariadení pri stavebných prácach.

**3 Zemné práce:**

Vyťaženú zeminu je potrebné odviesť na určenú skládku, na pozemku sa nechá iba zemina určená na zásypy a ornica, ktorá sa rozprestrie po okolitom pozemku. V prípade, že sa preukážu zlé základové pomery je potrebné prehodnotiť spôsob zakladania novo-navrhovanej stavby. Výkopy sa vymerajú a vykonajú podľa výkresu základov po spracovaní RPD.

**4 Základy:**

Presný tvar a poloha základových pásov pre objekt bude zachytená vo výkresovej časti realizačnej projektovej dokumentácie – pôdorys základov. Ich vystuženie je potom zadefinované v projektovej dokumentácii – časť statika. Novostavbe stajní s hospodárskou budovou je nevyhnutné zabezpečiť vodotesnosť a vodo-nepriepustnosť napríklad pomocou použitia vodostavebného betónu. V prípade, že by došlo ku kolízií s existujúcimi inžinierskymi sieťami, prípadne inými rozvodmi, je nevyhnutné túto skutočnosť ohlásiť zodpovednému projektantovi, ktorý zabezpečí potrebné zmeny v návrhu.

**5 Technické vybavenie:**

Riešený objekt stajní s hospodárskou budovou je riadne odkanalizovaný do existujúcej žumpy. Dažďové vody zo striech sú odvádzané do podzemných vsakovacích telies, ktoré sú osadené pod terénom areálu. Všetky vnútorné priestory majú okrem prirodzeného denného osvetlenia navrhnuté aj umelé osvetlenie podľa požadovaných predpisov na ich intenzitu. Objekt stajní s hospodárskou budovou je z hľadiska verejných sietí napojený len na elektrickú sieť vysokého napätia. Voda bude zabezpečená zo studne na pripojenie napájačiek pre kone so zabudovaným systémom odporových drôtov proti premŕzaniu v zimných mesiacoch. Objekt bude monitorovaný kamerovým systémom, pričom switch a server bude umiestnený v technickej miestnosti objektu. Pre použitie teplej úžitkovej vody v rámci hygieny bude v blízkosti umývadla osadený elektrický prietokový ohrievač. Presné špecifikácie jednotlivých prípojok a vnútorných rozvodov sú uvedené v príslušnej projektovej dokumentácii jednotlivých profesií.

Vypracoval: **Ing. arch. Stanislav PECHA**

V Bratislave dňa: **24.04.2022**

**Textová časť:**

A - Sprievodná správa

B - Technická správa

**Výkresová časť:**

A1 Širšie vzťahy M1:3000

A2 Zákres do kópie katastrálnej mapy M1:1000

A3 Koordinačná situácia M1:300

A4 Pôdorys základov M1:50

A5 Pôdorys 1. nadzemného podlažia M1:50

A6 Pôdorys strechy M1:50

A7 Rez A-A, Rez B-B, Rez C-C M1:50

A8 Pohľady M1:50